stanford-oval/wikipedia huggingface dataset:
Nuolisiipi

Nuolisiipinen B-52 Stratofortress.
Nuolisiipi tarkoittaa lentokoneen siipikonfiguraatiota, jossa siiven etu- ja takareuna eivät ole kohtisuorassa koneen runkoon nähden, vaan kallistettu. Aliäänisillä nopeuksilla siipikulma nostaa rajaa, jossa ilman puristumisen haitalliset vaikutukset ilmenevät. Deltasiipisessä siipikonfiguraatiossa siiven takareuna on kohtisuorassa runkoon nähden.
Historia

Varhaisimmat esimerkit nuolisiivestä ovat J. W. Dunnen kehittämiä koneita ennen ensimmäistä maailmansotaa. Toiseen maailmansotaan mennessä siipi oli tyypillisesti suora.
Alhaisilla nopeuksilla (alle 400 solmua) ilmanvastus kasvaa ennakoidusti, mutta nopeuden kasvaessa iskuaallot lisääntyvät. Iskuaallot nostavat ilmanvastusta erittäin nopeasti. Nopeutta, jossa iskuaallot ilmenevät, kutsutaan "kriittiseksi Mach-numeroksi", jonka jälkeen nopeuden kasvattaminen tarvitsee huomattavan suurta moottoritehon lisäystä. Toinen tapa vähentää iskuaaltoja on tehdä siivestä ohuempi, mutta siivellä on käytännön rajoitukset miten ohuet niistä voidaan tehdä.
Natsi-Saksa alkoi kehitellä toisen maailmansodan loppuvaiheissa nuolisiipeä sotilaslentokoneisiinsa. Ensimmäinen tutkimustyön tulos oli nopea suihkuhävittäjä Me-262, jonka siipien kärjet olivat taaksepäin kallistetut. Kone kykeni n. 850 km/h nopeuteen, siinä missä potkurihävittäjien nopeuskatto oli n. 700 km/h.
Sodan jälkeen Operaatio Paperclip keräsi saksalaisen keräämät tiedot ja sekä neuvostoliittolaiset että amerikkalaiset saivat käyttöönsä hankitun tietouden, jota kummatkin käyttivät tehokkaasti hyväkseen. Molemmilla oli kehiteltyinä suorasiipisiä suihkuhävittäjiä, joiden siivet modifioitiin uudelleen. Neuvostoliiton MiG-9 "Fargo"sta kehiteltiin MiG-15 "Fagot", josta tulikin Varsovan liiton maiden tärkein suihkuhävittäjä yli vuosikymmeneksi. Yhdysvaltain F-84 Thunderjetstä syntyi niin ikään nopeampi F-84-F Thunderstreak, jossa oli nuolisiivet. Samankaltaisen muutoksen kävi lävitse North American F-86 Sabre. Alun perin koneesta piti tulla suorasiipinen. Myös jo aikanaan sinänsä mainion hävittäjäkoneen, ranskalaisen Dassault Ouraganin siivet virtaviivaistettiin: syntyi pitkän palvelusuran saavuttanut Mystère.
Muutosten myötä koneiden lento-ominaisuudet paranivat sekä huippunopeus kasvoi. Myös korkealla lentämisen ominaisuudet tulivat paremmiksi. Yhdessä suihkumoottorin kehittämisen kanssa, osoittautui nuolisiiven käyttö ylivertaiseksi muihin aikaisempiin siipiprofiileihin verrattuna. Hävittäjä- ja pommituskoneiden ohella, nykyisin myös valtaosassa matkustajalentokoneista on nuolimuotoiset siivet.
Joitain nuolisiipisiä suihkukoneita: Folland Gnat, MiG-15, F-86 Sabre, sekä Saab J-29 "Tunnan".
Erityisesti sakkausominaisuuksien parantamista varten siipiin saatettiin muotoilla ns. dogteeth eli koiranhampaat. Tämä tarkoitti ennen siiven jättöreunaa olevaa pykälöintiä, eli hammastusta. Esimerkiksi neuvostoliittolaisen Mikojan-Gurevitš MiG-21:in siivissä on dogteeth-muotoilu. MiG-21:n siivet eivät ole nuolimuotoiset. Toisena mallikoneena kelvannee ranskalainen Dassault Super Mystère IV. Niin ikään vertailua varten kelpoisa esimerkkikone saattaisi olla Boeing (ent. McDonnell Douglas) F-15 Eagle.
Käänteinen nuolisiipi

Käänteisen nuolisiiven idea suunniteltiin ensimmäisen kerran 1936 Saksassa. Se mahdollistaa suuren ketteryyden mutta on teknisesti hankala, vaativa ja kallis toteuttaa.
Ensimmäinen suihkukone, jossa konseptia käytettiin oli Junkers Ju 287.
Konseptin tutkimiseen käytettyjä koneita ovat muun muassa Grumman X-29 ja Suhoi Su-47.
Siipirakennetta on käytetty myös HFB-320 Hansa Jet -lentokoneessa.
Kuvassa etualalla Republic F-84F Thunderstreak, taustalla sekä DeHavilland Vampire että takimmaisena Dassault Mystère. Bourget'n ilmailumuseo, Ranska.
Ilmanvirtauksen erot nuoli ja käänteisen nuolisiiven välillä
Nomen Nescio (yritys)

Nomen Nescio Oy on suomalainen vuonna 2012 perustettu vaatealan yritys, joka on erikoistunut mustien, minimalististen unisex-vaatteiden suunnitteluun ja markkinointiin. Vaatteet valmistetaan Euroopassa. Yrityksen perustajat ovat aviopari Niina ja Timo Leskelä.
Nomen Nescio (katso nimen merkityksestä) sai kansainvälistä mainetta vuonna 2018, kun Britannian Vogue-muotilehti kertoi yrityksestä sukupuolineutraalin muodin edelläkävijänä. Yritys on herättänyt huomiota myös muun muassa Pariisin muotiviikoilla. Yritys avasi vuonna 2021 Helsingin Mikonkadulle myymälän, joka sittemmin on muuttanut Fredrikinkadulle.
2020-luvun alussa Nomen Nescio ajautui taloudellisiin vaikeuksiin muun muassa koronaviruspandemian ja Ukrainan sodan vähennettyä Helsinkiin tulevien turistien määrää. Vuonna 2023 yrityksen onnistui välttää konkurssi joukkorahoituskampanjalla, mutta syyskuussa 2024 verottaja haki yritystä konkurssiin. Yritys pyrkii kuitenkin jatkamaan toimintaansa ja aikoo hakeutua yrityssaneeraukseen.
Aiheesta muualla

Yrityksen verkkosivusto
Norwich

| Norwich |
| --- | --- |
 Näkymä Norwichin keskustaan.
 vaakuna
 Norwich
 Koordinaatit: 52°38′N, 1°18′E 
Valtio:  Yhdistynyt kuningaskunta
Osa:  Englanti
Hallintoalue:  Itä-Englanti
Kreivikunta:  Norfolk
Hallinto:  
 – Hallinnon tyyppi:  Hallintopiiri
Kaupunginvaltuusto:  39 paikkaa
Pinta-ala:  
 – Kokonaispinta-ala:  39 km²
 – Metropolialue:  150 km²
Väkiluku (2017):  140 353
 – Väestötiheys:  3 599 as./km²
 – Metropolialue:  239 993
 – Väestötiheys metropolialue:  1 600 as./km²
 
 www.norwich.gov.uk 
Infobox OKVirheellinen NIMI-arvo: 
Norwich ['nɒrɪdʒ, 'nɒrɪtʃ] on noin 140 000 asukkaan katedraalikaupunki (city) ja hallintopiiri Norfolkin kreivikunnassa Itä-Englannissa, noin 160 kilometriä Lontoosta koilliseen. Se sijaitsee Wensumjoen varrella, vähän matkan päässä kohdasta, jossa Wensum laskee Yarejokeen. Norwichia ympäröivällä kaupunkialueella asuu yhteensä noin 240 000 ihmistä.
Norwichin historia alkaa jo roomalaisajoilta. Silloin maanpinta oli alempana, ja kaupunkiin pääsi helposti rannikolta jokea pitkin. Norrmannivalloituksen aikaan vuonna 1066 Norwich oli maan toiseksi suurin kaupunki. Rautatieyhteys  Norwichistä Great Yarmouthiin avattiin vuonna 1844, ja Lontoon rata valmistui 1846. Victoria Station avattiin vuonna 1849 ja City Station vuonna 1882. Kaupungissa sijaitsee Norwichin tuomiokirkko.
Kaupungista kotoisin oleva jalkapallojoukkue Norwich City FC pelaa Englannin mestaruussarjassa.
Norwichin rautatieasema (2005)
Ystävyyskaupungit

Rouen, Ranska
Koblenz, Saksa
Novi Sad, Serbia
El Viejo, Nicaragua
Lähde:
Aiheesta muualla

Kuvia tai muita tiedostoja aiheesta Norwich Wikimedia Commonsissa
Steve Reich: Different Trains/Electric Counterpoint

| Steve Reich: Different Trains/Electric Counterpoint Kronos Quartet |
| --- | --- | --- |

Studioalbumin tiedot
 Äänitetty : elo–syyskuu 1988, Russian Hill Recording, San Francisco; syys–lokakuu 1987, Power Station, New York
 Julkaistu: 3. maaliskuuta 1989
 Tuottaja(t): Judith Sherman
 Tyylilaji: taidemusiikki
 Kesto: 41.31
 Levy-yhtiö: Nonesuch (79176)
Kronos Quartetin muut julkaisut
| Winter Was Hard 1988 | Steve Reich: Different Trains/Electric Counterpoint 1989 | Kronos Quartet Plays Terry Riley: Salome Dances for Peace 1989 |
Steve Reich: Different Trains/Electric Counterpoint on yhdysvaltalaisen jousikvartetti Kronos Quartetin ja kitaristi Pat Methenyn albumi, joka julkaistiin vuonna 1989 levymerkillä Nonesuch. Levy sisältää Steve Reichin sävellyksiä.
Kappaleet

Kaikki kappaleet säveltänyt Steve Reich.
Kappaleet > Different Trains

America – Before The War – 8.59
Europe – During The War – 7.31
After The War – 10.20
Kappaleet > Electric Counterpoint

Fast – 6.51
Slow – 3.21
Fast – 4.29
Muusikot

David Harrington – viulu (kappaleet "America – Before The War", "Europe – During The War" ja "After The War")
John Sherba – viulu (kappaleet "America – Before The War", "Europe – During The War" ja "After The War")
Hank Dutt – alttoviulu (kappaleet "America – Before The War", "Europe – During The War" ja "After The War")
Joan Jeanrenaud – sello (kappaleet "America – Before The War", "Europe – During The War" ja "After The War")
Pat Metheny – kitara (kappaleet "Fast", "Slow" ja "Fast")
Arviot

Allmusic:
Aiheesta muualla

Steve Reich: Different Trains/Electric Counterpoint discogs.com -sivustolla
Nuno Pombo

Nuno Miguel Gião Pombo (s. 20. huhtikuuta 1978 Lissabon) on portugalilainen jousiampuja. Hän edustaa kansallisella tasolla Faculdade de Ciência e Tecnologia da Universidade Nova de Lisboaa.
Pombo osallistui olympialaisiin ensimmäistä kertaa vuonna 1996. Tuolloin hän oli henkilökohtaisessa kilpailussa 58. Pombo oli samassa lajissa 60. Sydneyn olympialaisissa 2000 ja 50. Pekingissä 2008. Hän oli henkilökohtaisen kilpailun 67. vuoden 2009 MM-kisoissa.
Nuno Morais

Nuno Morais
Nuno Miguel Barbosa Morais (s. 29. tammikuuta 1984) on portugalilainen jalkapalloilija, joka edustaa Englannin Valioliigan Chelseaa. Moraisin pelipaikka on joko puolustuksen keskustassa tai keskikentällä.
Morais siirtyi Chelseaan elokuussa 2004 FC Penafielistä. Debyyttiottelunsa seurassa hän pelasi tammikuussa 2005, jolloin hän oli kentällä täydet minuutit FA Cupin ottelussa Scunthorpe Unitedia vastaan. Kauden 2005/2006 Morais vietti lainalla CS Maritimossa.
Negatiivinen tulovero

Negatiivinen tulovero on sosiaaliturvan malli, jossa verovelvollinen maksaa yhteiskunnalle tuloveroa, kun hänen tulonsa ylittävät tietyn tason, verotettavan tulon alarajan. Verotettavan tulon alarajan alittavista tuloista valtio maksaa verovelvolliselle taloudellista tukea, negatiivista tuloveroa.
Yleistä

Osmo Soininvaaran mukaan perustulo ja negatiivinen tulovero voivat olla käytännössä vaikutuksiltaan identtiset, mutta laskennallisesti negatiivinen tulovero on osa verotusta ja vähentää kokonaisveroastetta, kun perustulo kasvattaa veroastetta. Negatiivisessa tuloveromallissa marginaalivero voi olla korkea, vaikka verovelvollisen tulovero olisikin negatiivinen. Marginaalivero määrää työnteon kannattavuuden, ei kokonaisveroaste.
Negatiivisen tuloveron kannatus

Tunnetuin negatiivisen tuloveron puolestapuhuja on ollut Milton Friedman. Yhdysvalloissa suoritettiin neljä negatiivisen tuloveron kokeilua vuosien 1968–1972 aikana. Presidentti Richard Nixon vakuuttui negatiivisen tuloveron käyttökelpoisuudesta ja esitti sosiaaliturvan uudistusta, jonka keskeinen osa negatiivinen tulovero oli. Suomessa negatiivisen tuloveron puolesta on kampanjoinut erityisesti Olli Kangas, joka toimii tutkimuspäällikkönä Kansaneläkelaitoksessa (Kela). Kangas on ehdottanut perustulokokeilun jatkoksi negatiivisen tuloveron kokeilua. Suomessa negatiivista tuloveroa kannattavat myös Katri Kulmuni ja Johnny Åkerholm. Vihreä puolue ajaa kompromissina negatiivista tuloveroa.
Maat joissa on käytössä negatiivinen tulovero

Israelissa negatiivinen tulovero on havaittu toimivaksi, ja kokemukset siitä ovat olleet positiivisia.
Aiheesta muualla

https://vnk.fi/toimi/perustulo-ja-negatiivinen-tulovero
Keskuskauppakamari: Negatiivinen tulovero tarjoaa selkeän sosiaaliturvajärjestelmän, joka kannustaa työntekoon ja yrittämiseen. Johnny Åkerholm. 2017.
https://www.kauppalehti.fi/uutiset/malli-nain-voisimme-havittaa-kannustinloukut-ja-tulonsiirrot/cf8403fb-c87c-3439-ae59-685f019cb859 25.6.2017
Nuolitimali

| Nuolitimali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Pyrstötimalit Leiothrichidae
Suku::  Pensastimalit Turdoides
Laji::  jardineii
Kaksiosainen nimi
 Turdoides jardineii  (Smith, 1836) 
Katso myös
   Nuolitimali Wikispeciesissä   Nuolitimali Commonsissa 
Infobox OKNimi-testi OKIUCN-testi OK: 
Nuolitimali (Turdoides jardineii) on pyrstötimalien (Leiotrichidae) heimoon kuuluva lintulaji. Andrew Smith kuvasi sen tieteelle vuonna 1836.
Tuntomerkit

Nuolitimali on pääasiassa ruskea lintu, jolla on silmiinpistävät kelta-oranssit silmät. Päässä ja rinnassa on lukuisia, pieniä tunnusomaisia valkoisia viivoja. Ryhmät asuttavat metsiä ja savanneja ja etsivät maasta tai matalista pensaista ja puista hyönteisiä, hämähäkkejä ja pieniä selkärankaisia. Se on 22–25 cm pitkä ja painaa 56–85 grammaa.
Levinneisyys

Nuolitimalia tavataan Angolasta, Botswanasta, Burundista, Etelä-Afrikasta, Gabonista, Keniasta, Kongon demokraattisesta tasavallasta, Kongon tasavallasta, Malawista, Mosambikista, Namibiasta, Ruandasta, Sambiasta, Swazimaasta, Tansaniasta, Ugandasta ja Zimbabwesta.
Aiheesta muualla

Laji.fi: Nuolitimali (Turdoides jardineii)
ITIS: Turdoides jardineii (englanniksi)
Negatiiviset Nuoret 2

| Negatiiviset Nuoret 2 Negatiiviset Nuoret |
| --- | --- | --- |

Studioalbumin tiedot
 Julkaistu: 20. toukokuuta 2022
 Kesto: 31.57
 Levy-yhtiö: Kreme Records & Universal Music Group
Negatiiviset Nuoret muut julkaisut
| Negatiiviset Nuoret 2017 | Negatiiviset Nuoret 2 2022 |   |
Negatiiviset Nuoret 2 on punk/rap -yhtye Negatiivisten Nuorten toinen albumi, joka julkaistiin 20. toukokuuta 2022. Albumin julkaisi Olli Antonion edustama levy-yhtiö Kreme Records.
Kappaleet

Älä kysele kuskiks – 3.20
Kahvitauolle – 2.04
Huono Juhlissa – 3.10
Lopunaikojen Laiha Irwin – 1.57
Roskaruokaa ja paskahuumorii – 2.46
Happoo – 2.17
Vaikea elää – 3.09
Ei oo helppoo – 2.25
Aurora kutsuu – 2.32
Kuihdun kasaan – 2.04
Soita nopee – 2.29
Huone – 3.40
Singlet

Roskaruokaa Ja Paskahuumorii (2021)
Vaikea Elää (2021)
Aurora Kutsuu (2022)
Kokoonpano

Olli Karejoki (laulu)
Eetu Knuutila (laulu, kitara)
Jonne Haapala (kitara)
Aleksi Määttänen (basso)
Juha Aalto (rummut)
Arvostelut

Soundi:
Onnellinen käsi

Onnellinen käsi (saks. Die glückliche Hand; op. 18) on Arnold Schönbergin säveltämä vuoden 1913 yksinäytöksinen ooppera, johon säveltäjä myös teki itse libreton. Se kantaesitettiin Wienissä 24. lokakuuta 1924.
Olli Kivinen

Olli Kivinen -nimisiä henkilöitä ovat:
Olli Kivinen (1921–1999), suomalainen arkkitehti
Olli Kivinen (1939–2014), suomalainen toimittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olli Kivinen”, voi hakea sivunnimihaulla, laajalla sivunnimihaulla tai tekstihaulla.
Oh’matdyt

| Oh’matdyt |
| --- | --- |
 Oh’matdyt-lastensairaalan vanhaa osaa Kiovassa.
Sijainti
Osoite:  vul. V. Tšornovola 28/1, 01135 Kiova
Koordinaatit:  50.4512°N, 30.4810°E
Organisaatio
Tyyppi:  Lastensairaala
Erikoisala:  Lasten ja nuorten sairaudet
Historia
Perustettu:  1894
Linkki
Kotisivut:  Oh’matdytin kotisivu (ukrainaksi)
Oh’matdytin logo.
Oh’matdyt (ukr. Охматдит; lyhenne sanoista ukr. охорона материнства та дитинства, oh’orona materynstva ta dytynstva - äitiyden ja lapsuuden suojelu) on Ukrainan pääkaupunki Kiovan Ševtšenkon piirissä sijaitseva Ukrainan suurin lastensairaala. Vuodesta 1894 lähtien toimineessa sairaalassa tehtiin rauhanaikana yli 10 000 leikkausta vuodessa. Sairaalalla on yhteensä 720 vuodepaikkaa ja siellä hoidetaan yli 20 000 ihmistä vuosittain.
Ilmaisku 8. heinäkuuta 2024

Maanantaina 8. heinäkuuta sairaalaan osui ohjus, jonka seurauksena ainakin kaksi kuoli (toinen heistä oli lääkäri) ja 16 ihmistä haavoittui. Haavoittuneista ainakin 7 oli lapsia. Erityisesti sairaalan tehohoito-, leikkaus- ja syöpähoito-osastot vaurioituivat. Potilaita jouduttiin siirtämään muihin sairaaloihin. Ukrainan turvallisuuspalvelu SBU:n mukaan isku tehtiin venäläisellä H-101-risteilyohjuksella.
Isku oli osa Venäjän laajaa ohjusiskujen sarjaa eri puolille Ukrainaa. Iskuissa ainakin 36 ihmistä kuoli ja 149 loukkaantui. Päivän aikana Ukrainaan kirjattiin lentäneen 38 venäläisohjusta, joista ilmatorjunta pudotti 30. Osa uhreista aiheutui ilmatorjunnan pudottamien ohjusten sirpaleiden putoamisesta. Esimerkiksi seitsemän ihmistä kuoli ja kolme haavoittui ohjusten osien pudottua kiovalaiseen synnytyssairaalaan. Talousjulkaisu Forbes arvioi venäläisten 8. heinäkuuta 2024 tekemien ohjusiskujen aiheuttaneen 200–250 miljoonan dollarin vahingot, ja ohjusten maksaneen yhteensä 160–200 miljoonaa dollaria.
Yhdistyneiden kansakuntien turvallisuusneuvosto kutsuttiin käsittelemään ohjusiskua tiistana 9. heinäkuuta 2024.
Ohjusisku Oh’matdytin lastensairaalaan on ilmeinen sotarikos. Sairaalarakennukset on erityisesti mainittu suojeltavina kohteina myös Venäjän vahvistamassa, Geneven sopimuksiin kuuluvan, maajoukkojen haavoittuneiden ja sairaiden aseman parantamista koskevan sopimuksen 19 artiklassa, Geneven siviilihenkilöiden suojelemisesta sodan aikana koskevan sopimuksen 18 artiklassa sekä  Geneven yleissopimusten lisäpöytäkirjan kansainvälisten aseellisten selkkausten uhrien suojelemisesta 12 artiklassa.
Kuvia

Sankarikoira Patron vieraili sairaalassa huhtikuussa 2022.
Ohjusiskun 8.7.2024 osin romauttama vanhempi sairaalarakennus sammutus- ja pelastustöiden aikana.
Ohjusiskussa 8.7.2024 vaurioitunutta uudempaa sairaalarakennusta.
Aiheesta muualla

Kuvia tai muita tiedostoja aiheesta Oh’matdyt Wikimedia Commonsissa
Oh’matdytin kotisivu (englanniksi)
The Stories of Ohmatdyt children who have suffered from the war (englanniksi) (ohmatdyt.com.ua)
В. І. Марочко: Oh’matdyt (Охматдит) Енциклопедія історії України, Тom 7.  2010. Viitattu 8.7.2024. (englanniksi)
Onnellinen luku

Onnellinen luku on positiivinen kokonaisluku, jonka numeroiden neliöiden summasta saadaan ennen pitkää luku yksi jatkamalla seuraavaa prosessia: otetaan positiivinen kokonaisluku ja lasketaan sen numeroiden neliöt yhteen. Siitä, saadaanko summaksi 1 vai toistuuko prosessi äärettömiin samanlaisena, ilmenee, onko luku onnellinen.
Esimerkiksi 7 on onnellinen luku, koska
Jos luku on onnellinen, myös välivaiheiden summat ovat onnellisia lukuja. Edellisessä tapauksessa siis 49, 97, 130 ja 10 ovat onnellisia.
Kymmenen ensimmäistä onnellista lukua ovat 1, 7, 10, 13, 19, 23, 28, 31, 32 ja 44. Positiiviset kokonaisluvut, jotka eivät ole onnellisia, ovat onnettomia.
Jos jokin luku on onnellinen, kaikki sen luvun numeroista numeroiden järjestystä vaihtamalla tai nollia lisäämällä saadut luvut ovat myös onnellisia lukuja, koska laskujärjestys on yhteenlaskussa merkityksetön ja koska
Olli Kervinen

Olli Kervinen (23. maaliskuuta 1924 Pyhäselkä – 23. maaliskuuta 1997 Ristiina) oli suomalainen agrologi ja toiminnanjohtaja, joka toimi Keskustan kansanedustajana Mikkelin läänin vaalipiiristä vuosina 1962–1966.
Kervinen suoritti maatalousopiston vuonna 1948. Hän työskenteli maanviljelijänä, maanviljelysseuran järjestökonsulenttina sekä toiminnanjohtajana Suur-Savon 4H-piirissä ja Mikkelin läänin maakuntaliitossa. Kunnallispolitiikassa Kervinen oli mukana toimien sekä kunnanvaltuuston että kunnanhallituksen puheenjohtajana Ristiinassa. Presidentin valitsijamiehenä hän toimi vuoden 1962 vaaleissa.
Kervisen vanhemmat olivat maanviljelijä Toimi Olli Kervinen ja Maija Liisa Kinnunen. Kervinen sai kotiseutuneuvoksen arvonimen vuonna 1977.
O Comércio do Porto

O Comércio do Porto oli vuosina 1854–2005 julkaistu portugalilainen sanomalehti. Se oli aikanaan Portugalin toiseksi vanhin sanomalehti heti O Açoriano Oriental -lehden jälkeen.
Lehden viimeinen johtaja oli António Matos.
O Amor em Paz

O Amor em Paz on bossa nova -kappale ja jazzstandardi vuodelta 1960. Sen on säveltänyt Antônio Carlos Jobim ja sanoittanut Vinícius de Moraes. Englanninkielisen version ”Once I Loved” sanat teki myöhemmin Ray Gilbert.
Kappaleen levytti ensimmäistä kertaa João Gilberto vuonna 1961 eponyymillä albumillaan João Gilberto.
Olli Kiiskinen

Olli Kiiskinen (15. elokuuta 1875 Kerimäki – 5. heinäkuuta 1943 Savonlinna) oli suomalainen maanviljelijä, Rantasalmen ja Säämingin kunnankirjuri sekä Maalaisliiton kansanedustaja vaalikauden 1909–1910. Hän oli ehdolla Mikkelin vaalipiiristä. Kiiskisen vanhemmat olivat maanviljelijä Paavo Kiiskinen sekä Katrina Turtiainen.
Suomen Kanttori-urkuriliitto

SKUL
Suomen Kanttori-urkuriliitto (SKUL) on kanttoreiden ja urkureiden ammattijärjestö. Kanttori-urkuriliitto muodostaa yhdessä Suomen kirkon pappisliiton ja Suomen teologiliiton kanssa AKI-liitot ry -järjestön. Yhdistysten hallinto ja toiminta on nivottu yhteen. AKIn toimisto hoitaa jäsenliittojensa palkka- ja palvelussuhde-edunvalvonnan sekä ulkosuhteet. Jäsenliitot vastaavat ammattiin ja koulutukseen liittyvistä asioista.
Historia

Suomen Kanttori-urkuriliitto perustettiin 15.6.1907 nimellä Suomen lukkari- ja urkuriyhdistys. Lukkarit, kuten kanttoreita tuohon aikaan kutsuttiin, totesivat, että yhteisten asioiden hoitaminen ja virkakunnan yhteen kokoaminen on hankalaa ilman järjestäytynyttä yhdistystoimintaa.
Ensimmäisiä keskustelun ja toiminnan aiheita olivat muun muassa palkkaus, kanttorikoulutus, kansan virsilaulun kohottaminen, rippikoulun laulunopetuksen määrä sekä lausuntojen antaminen valtiopäiville ja kirkolliskokoukselle. Liiton ensimmäinen puheenjohtaja 1908–1922 oli Oskari Kaakonkalvo.
Liitto liittyi TVK:hon vuonna 1964, mutta TVK:n organisaatiomuutoksen ja sulautumisvaatimusten vuoksi siirtyi Akavan jäseneksi vuonna 1973.
Vuonna 2001 Diakoniatyöntekijöiden liitto, Suomen Kanttori-urkuriliitto ja Suomen kirkon pappisliitto perustivat yhdessä kattojärjestön Akavan kirkolliset ammattiliitot (AKI). Vuonna 2005 yhteistyötä tiivistettiin, mutta Diakoniatyöntekijöiden liitto jättäytyi tuolloin pois AKI-yhteistyöstä. Vuonna 2012 kattojärjestön nimeksi tuli Kirkon akateemiset AKI r.y. ja siihen kuuluvat edelleen Kanttori-urkuriliitto ja Pappisliitto sekä vuonna 2017 perustettu Suomen teologiliitto. Liitot tekevät työtä yhteisessä toimistossa neuvottelu- ja sopimusasioissa. Perusliittojen rooli on kantaa huolta ammatillisista asioista.
Liitto julkaisi 100-vuotishistoriikin 100-vuotisjuhliensa yhteydessä 15.6.2007 Helsingissä. Historiikin historiaosuuden on kirjoittanut professori Reijo Pajamo.
Hallinto

Kanttori-urkuriliiton varsinaiset jäsenet valitsevat joka neljäs vuosi 11-jäsenisen valtuuston. Kanttori-urkuriliiton valtuusto käyttää liiton ylintä päätösvaltaa ja mm. valitsee liiton puheenjohtajan ja hallituksen. Päätösten toimeenpanosta vastaa hallitus, johon kuuluu puheenjohtajan lisäksi neljä varsinaista jäsentä ja kolme varajäsentä. Varajäsenistä yksi valitaan ruotsinkielisestä alaosastosta. Varsinaisista jäsenistä kolme toimii myös AKIn hallituksen jäseninä.
Jäsenistö

Suomen Kanttori-urkuriliiton varsinaiseksi jäseneksi voi liittyä Suomen evankelis-luterilaisen kirkon kanttorin virkaan pätevöittävän tutkinnon suorittanut kanttori. Kirkkomusiikin opiskelija voi liittyä liiton opiskelijajäseneksi.
Liitto on valtakunnallinen, suomen- ja ruotsinkielinen, ja siinä on jäseniä yli tuhat eli lähes 80 prosenttia kanttorikunnasta. Jäsenistössä on naisia ja miehiä lähes saman verran.
Aiheesta muualla

AKI ry:n kotisivu: www.akiliitot.fi
Sujata (elokuva)

| Sujata |
| --- | --- |

Ohjaaja:  Bimal Roy
Käsikirjoittaja:  Nabendu Ghosh
Perustuu:  Subodh Ghoshin novelliin ”Sujata”
Tuottaja:  Bimal Roy
Säveltäjä:  S. D. Burman
Kuvaaja:  Kamal Bose
Leikkaaja:  Amit Bose
Koreografi:  Satyanarayan
Pääosat:  Nutan Sunil Dutt
Valmistustiedot
Valmistusmaa:  Intia
Tuotantoyhtiö:  Bimal Roy Productions
Ensi-ilta:  20. maaliskuuta 1959
Kesto:  145 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Sujata (hindiksi सुजाता, Sujātā) on vuonna 1959 ensi-iltansa saanut intialainen hindinkielinen draamaelokuva, jonka on ohjannut ja tuottanut Bimal Roy. Se perustuu Subodh Ghoshin samannimiseen novelliin. Päärooleja näyttelevät Nutan ja Sunil Dutt. Elokuva käsittelee kastien tilannetta Intiassa.
Juoni

Korkean kastin brahmaaniperhe adoptoi orvoksi jääneen alemman kastin tytön, mutta kun heidän kastiinsa kuuluva nuori mies haluaa mennä naimisiin hänen kanssaan tietämättä hänen syntyperäänsä, kastierot roihahtavat jälleen.